 จันติ๊บ หนุ่ม ธาลัสซีเมียโพสต์ ขอบคุณลุงตู่ ให้ 5 พันต่อชีวิต
หนุ่มป่วยธาลัสซีเมีย ที่เชียงราย โพสต์ภาพตัวเองกับเมียที่ป่วยไตวาย หลังได้รับเงินเยียวยา เราไม่ทิ้งกัน เดือนละ 5 พัน ขอบคุณลุงตู่ที่ช่วยต่อชีวิต มีค่ารถไปหาหมอ และพาเมียไปฟอกไตวันที่ 27 พ.ค. 63 เฟซบุ๊กใช้ชื่อ จันติ๊บ ไชยราช โพสต์ข้อความว่านางดีใจที่ได้รับเงินเยียวยา 5000 ผมจะนำเงินไปเป็นค่ารักษาภรรยาและค่าเดินทางไปฟอกไตอาทิตย์ละ 3 ครั้ง ขอบคุณลุงตู่มากๆ ที่ต่อชีวิตให้ภรรยาผม ขอบคุณครับพร้อมภาพเจ้าตัวเซลฟี่ยิ้มอย่างมีความสุข ส่วนภรรยาแอบดีใจร้องไห้แอบด้านหลังสามี มีภาพใบนัดแพทย์ ภาพเพื่อนๆ แสดงความเห็นให้กำลังใจและร่วมยินดีด้วย หลายคนสงสาร และมอบเงินช่วยเหลือเพิ่มผู้สื่อข่าวได้สอบถามไปยังเจ้าของเฟซบุ๊กดังกล่าว คือนายจันติ๊บ ไชยราช อายุ 49 ปี ชาวบ้านทุ่งคำ อ.เวียงแก่น จ.เชียงราย ซึ่งป่วย ธาลัสซีเมีย และเคยโพสต์คลิปขุดถังน้ำพลาสติกที่เก็บเงินออมไว้ใช้ยามจำเป็นเทออกมานับได้จำนวน 5400 บาท นำไปเป็นค่าใช้จ่ายพาภรรยาเดินทางไปฟอกไตที่โรงพยาบาลที่ตัวเมืองเชียงราย และที่ อ.เชียงของ ทุกอาทิตย์(ชีวิตต้องสู้ หนุ่มป่วยธาลัสซีเมีย ขุดถังเก็บเงินออม พาภรรยาฟอกไต (คลิป)มาในช่วงการแพร่ระบาดโรคโควิด-19 รัฐบาล นายจันติ๊บ ได้รับมอบเงินเยียวยา เราไม่ทิ้งกัน เดือนละ 5000 บาท รวม 3 เดือน จำนวน 15000 บาทนายจันติ๊บ ไชยราช เผยว่า หลังจากที่ได้ลงทะเบียนเราไม่ทิ้งกัน ก็รอลุ้นว่าจะผ่านไหม แต่แล้วสิ่งที่รอมาก็ได้รับ SMS ยืนยันว่าได้รับสิทธิ์ จึงแจ้งให้นางอำไพ ไชยราช ผู้เป็นภรรยาทราบ ทันทีที่ทราบภรรยาดีใจจนเก็บอาการไม่อยู่ แอบร้องไห้ด้วยความดีใจ ที่จะมีเงินไว้สำหรับเดินทางไปฟอกไต ซึ่งเงินในส่วนที่ได้รับตนได้แบ่งไว้เป็นค่าเดินทางไปฟอกไตของภรรยา และของตนเองที่ต้องไปพบแพทย์รักษาอาการป่วย ธาลัสซีเมีย และเงินจำนวนหนึ่งจะนำไปซื้อพันธุ์ปลามาลงในบ่อที่ขุดไว้สำหรับเลี้ยงปลาไว้กินไว้ขายตอนนี้เราทั้งสองไม่สามารถจะทำงานหาเงินได้เหมือนเดิม จึงวิงวอนขอความเมตตา ผู้ใจบุญ ให้ผมและภรรยาได้มีชีวิตต่อสู้ไปก่อน หากช่วยเหลือพวกเราได้ก็ขอความกรุณา เพราะชีวิตเราทั้ง 2 คนสู้กันมาตลอด และจะสู้ต่อไป ซึ่งผู้ใจบุญสามารถให้ความช่วยเหลือได้ที่ เลขบัญชี 014932440165 (ออมทรัพย์) ธ.ก.ส.สาขาเวียงแก่น ชื่อ นายจันติ๊บ ไชยราช.
หนุ่มป่วยธาลัสซีเมีย ที่เชียงราย โพสต์ภาพตัวเองกับเมียที่ป่วยไตวาย หลังได้รับเงินเยียวยา เราไม่ทิ้งกัน เดือนละ 5 พัน ขอบคุณลุงตู่ที่ช่วยต่อชีวิต มีค่ารถไปหาหมอ และพาเมียไปฟอกไต
เราไม่ทิ้งกัน,ได้รับเงินเราไม่ทิ้งกัน,เงิน5พัน,ขอบคุณลุงตู่ธารัส,ข่าวทั่วไป